als_Latn dik_Latn sag_Latn
Brazil-Meksikë, formacionet e mundshme
Vitet e fundit, Meksika është cilësuar si macja e zezë e “pentacampeao”, por në fakt Seleçao sa herë e ka gjetur përballë në një event madhor gjithmonë ka arritur në finale ose ka fituar.
Politiko
E Martë, 17 Qershor 2014 | 14:15
0 Komente.
Brazili zien i tëri në Fortaleza Selesao do të zbresë sërish në fushë në ndeshjen e dytë për Grupin A, ku do të gjejë përballë Meksikën. Pas suksesit 3-1 me Kroacinë ekipi i Scolarit mund të mbyllë përfundimisht çështjen e kualifikimit në rast të një suksesi të mundshëm ndaj një kundërshtari me të cilin ka jo pak hesape për të larë, pasi në 2012 amerikano-qëndrorët i hiqnin Brazilit të vetmin trofe që nuk kanë fituar ndonjëherë medaljen e artë në Olimpiadë, duke i mundur 2-1 në finale.
Vitet e fundit, Meksika është cilësuar si macja e zezë e “pentacampeao”, por në fakt Seleçao sa herë e ka gjetur përballë në një event madhor gjithmonë ka arritur në finale ose ka fituar.
Në 1950, Seleçao e niste Botërorin në shtëpi duke mundur meksikanët 4-0 dhe më pas në ndeshjen e fundit humbiste titullin me Uruguajin. Në 1962 luante gjithashtu ndeshjen e parë në Grup me Meksikën dhe fitonte 2-0 me gola të Zagallos dhe Pele, ndërsa në Kupën e Konfederatave e ka gjetur përballë tre herë dhe në të treja rastet ka triumfuar siç ndodhi dhe në sfidën e vitit të shkuar ku fitoi sërish 2-0.
Problemi kryesor i Scolarit është Hulk që do të mësohet vetëm në momentin e fundit nëse do të luajë apo jo në të kundër mund të zëvendësohet nga Ramires, Jo ose Bernard.
als_Latn als_Latn slv_Latn als_Latn als_Latn als_Latn als_Latn als_Latn als_Latn